CELEX: 32016D0422
Language: et
Date: 2016-03-18 00:00:00
Title: Komisjoni rakendusotsus (EL) 2016/422, 18. märts 2016, milles käsitletakse tasude sissenõudmise piirkondades 2015. aastaks kehtestatud ühikumäärade vastavust rakendusmääruse (EL) nr 391/2013 artiklile 17 (teatavaks tehtud numbri C(2016) 1595) (EMPs kohaldatav tekst)

22.3.2016   
               
               
                  ET
               
               
                  Euroopa Liidu Teataja
               
               
                  L 75/68
               
            KOMISJONI RAKENDUSOTSUS (EL) 2016/422,
      18. märts 2016,
      milles käsitletakse tasude sissenõudmise piirkondades 2015. aastaks kehtestatud ühikumäärade vastavust rakendusmääruse (EL) nr 391/2013 artiklile 17
      
         
            (teatavaks tehtud numbri C(2016) 1595)
         
      
      (Ainult itaalia-, saksa- ja slovakikeelne tekst on autentsed)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artikli 16 lõiget 1,
      võttes arvesse komisjoni 3. mai 2013. aasta rakendusmäärust (EL) nr 391/2013, milles sätestatakse ühine aeronavigatsioonitasude süsteem, (2) eriti selle artikli 17 lõike 1 punkti d,
      ning arvestades järgmist:
      
                  (1)
               
               
                  Rakendusmääruses (EL) nr 391/2013 on sätestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ja komisjoni rakendusmäärusega (EL) nr 390/2013 (4).
               
            
                  (2)
               
               
                  Komisjoni rakendusotsuses 2014/132/EL (5) on kindlaks määratud kogu liitu hõlmavad tulemuseesmärgid teiseks võrdlusperioodiks, s.o aastateks 2015–2019 (kaasa arvatud), sealhulgas marsruudi aeronavigatsiooniteenuste kulutõhususe eesmärk, väljendatuna nende teenuste eest makstavas keskmises ühikuhinnas.
               
            
                  (3)
               
               
                  Vastavalt rakendusmääruse (EL) nr 391/2013 artikli 17 lõike 1 punktidele b ja c peab komisjon hindama tasude sissenõudmise piirkondades 2015. aastaks kehtestatud ühikumäärasid, mille liikmesriigid esitasid komisjonile pärast tulemuseesmärkide läbivaatamist, lähtudes komisjoni rakendusmäärusest (EL) 2015/348 (6). Hindamise käigus kontrollitakse, kas need ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega.
               
            
                  (4)
               
               
                  Komisjon hindas ühikumäärasid koostöös Eurocontroli tulemuslikkuse hindamise üksusega ja marsruudi navigatsioonitasude keskasutusega, kasutades liikmesriikide poolt 1. juuniks 2015 esitatud andmeid ja lisateavet ning läbivaadatud tulemuslikkuskavades esitatud asjakohast teavet. Hindamisel võeti arvesse ka muudatusi, mis liikmesriigid komisjoniga suhtlemise käigus hiljem tegid. Peale selle on 2015. aasta ühikumäärade hindamisel arvesse võetud tulemuslikkuse hindamise asutuse poolt teise võrdlusperioodi läbivaadatud tulemuslikkuskavade kohta esitatud aruannet, mis esitati komisjonile 15. oktoobril 2015.
               
            
                  (5)
               
               
                  Selle hindamise põhjal leidis komisjon vastavalt rakendusmääruse (EL) nr 391/2013 artikli 17 lõike 1 punktile d, et Austria, Itaalia ja Slovaki Vabariigi poolt marsruudi navigatsioonitasude sissenõudmise piirkondades 2015. aastaks kehtestatud ühikumäärad on kooskõlas rakendusmäärustega (EL) nr 390/2013 ja (EL) nr 391/2013.
               
            
                  (6)
               
               
                  Vastavalt rakendusmääruse (EL) nr 391/2013 artikli 17 lõike 1 punktile d tuleks asjaomaseid liikmesriike komisjoni seisukohast teavitada.
               
            
                  (7)
               
               
                  Seoses sellega, et asjaomased 2015. aasta ühikumäärad põhinevad tulemuslikkuse kavadel, mis esitati pärast teisele võrdlusperioodile eelneva aasta 1. novembrit, juhitakse tähelepanu asjaolule, et vastavalt komisjoni rakendusmääruse (EL) nr 391/2013 artikli 17 lõikele 2 tuleb 2015. aastal ajutise esialgse ühikumäära kohaldamisest tulenev tuluerinevus üle kanda 2016. aasta ühikumäära arvutamisse,
               
            ON VASTU VÕTNUD KÄESOLEVA OTSUSE:
      Artikkel 1
      Marsruudi navigatsioonitasude sissenõudmise piirkondades 2015. aastaks kehtestatud ühikumäärad, mis on esitatud käesoleva otsuse lisas, vastavad rakendusmääruste (EL) nr 390/2013 ja (EL) nr 391/2013 sätetele.
      Artikkel 2
      Käesolev otsus on adresseeritud Itaalia Vabariigile, Austria Vabariigile ja Slovaki Vabariigile.
      
         Brüssel, 18. märts 2016
         
            
               Komisjoni nimel
            
            
               komisjoni liige
            
            Violeta BULC
         
      
      
         (1)  ELT L 96, 31.3.2004, lk 10.
      
         (2)  ELT L 128, 9.5.2013, lk 31.
      
         (3)  Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).
      
         (4)  Komisjoni 3. mai 2013. aasta rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
      
         (5)  Komisjoni 11. märtsi 2014. aasta rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019) (ELT L 71, 12.3.2014, lk 20).
      
         (6)  Komisjoni 2. märtsi 2015. aasta rakendusotsus (EL) 2015/348, milles käsitletakse Euroopa Parlamendi ja nõukogu määruse (EÜ) nr 549/2004 kohaselt esitatud riiklikes või funktsionaalse õhuruumiosa kavades sisalduvate teatavate eesmärkide kooskõla kogu Euroopa Liidule teiseks võrdlusperioodiks seatud tulemuseesmärkidega (ELT L 60, 4.3.2015, lk 55).
      
         LISA
         
                      
                  
                  
                     Tasude sissenõudmise piirkond
                  
                  
                     2015. aastaks esitatud marsruudi navigatsioonitasude ühikumäär omavääringus (*) (liikmesriigi ISO-kood)
                  
               
                     1
                  
                  
                     Austria
                  
                  
                     73,34
                  
               
                     2
                  
                  
                     Itaalia
                  
                  
                     80,49
                  
               
                     3
                  
                  
                     Slovaki Vabariik
                  
                  
                     54,99
                  
               
            (*)  Need ühikumäärad ei hõlma rakendusmääruse (EL) nr 391/2013 artikli 18 lõikes 1 osutatud halduslikku ühikumäära, mida kohaldatakse Eurocontroli marsruudi navigatsioonitasusid käsitleva mitmepoolse kokkuleppe osalisriikide suhtes.